Diari Oficial de la Generalitat Valenciana


Sumari del DOGV 3462, del 26-03-1999 (1999/2625)

ORDRE d'11 de març de 1999, de la Conselleria d'Ocupació, Indústria i Comerç, per la qual es determinen els diumenges i dies festius hàbils per a la pràctica comercial en l'exercici 1999/2000.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/03/11/(1)/dof/vci/html**

### Dades del document

Número de DOGV
:   3462

Data del DOGV
:   26-03-1999

Secció del DOGV
:   I. DISPOSICIONS GENERALS

Número del document
:   1999/2625


Data del document
:   11-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * dia festiu
    * jornada de treball
    * reglamentació comercial
    * horari comercial

ORDRE d'11 de març de 1999, de la Conselleria d'Ocupació, Indústria i Comerç, per la qual es determinen els diumenges i dies festius hàbils per a la pràctica comercial en l'exercici 1999/2000. [1999/M2625]
  
L'article 5 de la Llei 8/1997, de 9 de desembre, de la Generalitat Valenciana, establix que els huit dies festius de l'exercici comercial, inclosos en el règim general d'horaris dels establiments comercials radicats a la Comunitat Valenciana, seran determinats mitjançant ordre de la conselleria competent en matèria de comerç.
  
Corresponent l'aplicació de la disposició transitòria primera de la indicada Llei d'Horaris Comercials, s'han evacuat consultes a les cambres oficials de comerç, indústria i navegació, a les associacions de consumidors i usuaris i a les organitzacions empresarials i sindicals més representatives.
  
En conseqüència, d'acord amb la normativa vigent i tenint en compte els plantejaments recollits mitjançant el preceptiu procés de consulta realitzat,
  
ORDENE
  
Article 1
  
1. Durant el període que hi ha entre l'1 de febrer de 1999 i el 31 de gener de l'any 2000, els establiments comercials ubicats a la Comunitat Valenciana, en aplicació del règim general d'horaris establit per la Llei 8/1997, de 9 de desembre, de la Generalitat Valenciana, podran romandre oberts al públic fins un màxim de huit diumenges i/o festius, sense perjudici que puguen acollir-se a règims específics de regulació d'horaris derivats igualment de la indicada norma.
  
2. L'horari corresponent a cada diumenge i/o festiu habilitat per a l'activitat comercial serà lliurement determinat pel titular de l'establiment comercial, sense que puga excedir de 12 hores d'obertura.
  
Article 2
  
A estos efectes, els establiments interessats podran obrir al públic els diumenges i/o festius que s'assenyalen a continuació:
  
- 4 de juliol de 1999, diumenge, campanya de rebaixes d'estiu.
  
- 9 d'octubre de 1999, dissabte, acumulació de dos festius.
  
- 31 d'octubre de 1999, diumenge, acumulació de dos festius.
  
- 5 de desembre de 1999, diumenge, acumulació de dos festius.
  
- 19 de desembre de 1999, diumenge, campanya de Nadal Reis.
  
- 26 de desembre de 1999, diumenge, campanya de Nadal Reis.
  
- 2 de gener del 2000, diumenge, campanya de Nadal Reis.
  
- 9 de gener del 2000, diumenge, campanya de rebaixes d'hivern.
  
Article 3
  
1. Així mateix, d'acord amb l'article 5.3 de la Llei 8/1997, de 9 de desembre, de la Generalitat Valenciana, i ateses les peculiaritats i festivitats pròpies de cada localitat, els comerciants interessats podran optar per l'habilitació d'un o dos dels festius locals per a l'obertura dels seus establiments, en substitució del mateix nombre de dies dels determinats en l'article anterior. En estos casos, els interessats hauran de trametre comunicació al servei territorial de Comerç corresponent, amb almenys 10 dies d'antelació respecte del festiu pel qual s'opta, en la qual s'indiquen les dates seleccionades i les dates a què es renuncia, i anirà acompanyada necessàriament d'informe municipal sobre la conveniència del canvi.
  
2. Igualment, els ajuntaments, una vegada escoltats els comerciants del terme municipal, podran cursar comunicació per a l'habilitació d'un o dos dels festius locals. La dita comunicació indicarà el sector o sectors de comerç del municipi als quals afecta el canvi de data, el festiu local que s'habilita i el dia al qual es renuncia entre els indicats en l'article segon. La comunicació es presentarà, almenys, amb 10 dies d'antelació respecte del festiu que es pretén habilitar, i anirà acompanyada de la certificació de l'acord de l'òrgan competent de la corporació local.
  
Article 4
  
Els establiments comercials hauran d'informar adequadament el públic dels diumenges i festius en els quals romandran oberts durant l'any comercial.
  
DISPOSICIONS FINALS
  
Primera
  
Es faculta el director general de Comerç i Consum perquè dicte totes les resolucions que calga per al desplegament i l'aplicació del que s'ha disposat en la present ordre.
  
Segona
  
Esta ordre entrarà en vigor el dia de la publicació en el Diari Oficial de la Generalitat Valenciana.
  
València, 11 de març de 1999
  
El conseller d'Ocupació, Indústria i Comerç,


Còpia Permalink ELI